cyanic-selkie/wikianc huggingface dataset:
Katrīna Gupalo
Biogrāfija
2018. gadā Katrīna iesildījusi britu soulmūzikas dīvu Emeli Sandē koncertzālē Palladium, devusies pirmajā ASV koncerttūrē, uzstājusies festivālā “Laima Vaikule Rendez – Vous Jūrmala 2018” Dzintaru koncertzālē, bijusi Supernova 2018 pusfinālā ar pašas sacerēto dziesmu Intoxicating Caramel un kopā ar grupu “Katrina Gupalo & the Black Birds” izdevusi debijas albumu “Gentle and Done”. Dziesmas “SVĀRKI?”, “Fredijs vairs nedziedās”, kā arī Imanta Kalniņa mūzika Katrīnas interpretācijā pievērsušas plašu uzmanību medijos un lielu klausītāju mīlestību koncertos.
Ernests Girgensons
Dzīvesgājums
Dzimis 1891. gada 3. augustā Rīgā. Mācījās Rīgas pilsētas reālskolā, sāka studēt Rīgas Politehniskā institūta Tirdzniecības nodaļā. Pirmā pasaules kara laikā 1915. gada septembrī viņu iesauca Krievijas Impērijas karadienestā, pēc mācībām Pāvila karaskolā Petrogradā 1916. gada augustā kopā ar 36. sevišķo kājnieku pulku nosūtīja uz fronti Francijā. Girgensons bija rotas, pēc tam baterijas komandieris štābkapteiņa dienesta pakāpē. Pēc Oktobra revolūcijas 1917. un 1918. gadā dienēja Francijas armijā.
Ēresunda tilts
Ēresunda tilts (dk, sv) ir 2000. gadā atklāts vanšu tilts pār Ēresunda šaurumu, kas savieno Kopenhāgenu Dānijā ar Malmi Zviedrijā. Tilts stiepjas gandrīz 8 kilometru garumā no Zviedrijas krasta līdz mākslīgi izveidotajai Peberholmas salai, kur tas pārvēršas par vairāk nekā 4 kilometrus garo zemūdens Drogdenas tuneli. Tunelis izveidots, lai netraucētu intesīvajai kuģu kustībai pa Ēresundu. Tiltam ir 4 joslu autoceļš un divvirziena dzelzceļa līnija. Par tilta šķērsošanu tiek iekasēta maksa.
Saint Mirren FC
Sezonas
Krāsu atšifrējums: 1. līmenis (elites divīzija); 2. līmenis; 3. līmenis; 4. līmenis;
Joičiro Nambu
Agrīnais dzīves posms
1952. gadā Nambu uzaicināja uz Ņūdžersiju Amerikas Savienotajās Valstīs, uz Prinstonas Padziļināto studiju institūtu. 1954. gadā viņš pārcēlās uz Čikāgas Universitāti, kur 1958. gadā kļuva par profesoru. No 1974. līdz 1977. gadam viņš bija arī Fizikas katedras priekšsēdētājs.
Sikspārnis (operete)
Šobrīd "Sikspārni" uzskata par pasaulē populārāko opereti, uzreiz pēc pirmizrādes tā guva labus panākumus, daudzkārt tika ekranizēta. Pirmoreiz Latvijā to iestudēja Rīgas Pilsētas teātrī 1877. gada 14. janvārī.
1. cēliens
Rozalindes vīram Gabrielam fon Eizenšteinam ir piespriests astoņu dienu cietumsods, tomēr Gabriela draugs pierunā viņu vispirms doties uz balli, bet uz cietumu tikai nākamajā dienā. Eizenšteins atvadās no Rozalindes, izliekoties, ka jau dodas uz cietumu. Pēc vīra aizbraukšanas pie Rozalindes ierodas Alfrēds. Vēlāk pēc Eizenšteina atnāk cietuma direktors Franks, kas, redzot abus divus vienatnē, nodomā, ka Alfrēds ir Eizenšteins. Lai glābtu mīļotās godu, Alfrēds Eizenšteina vietā dodas cietumā.
Koscjuško sacelšanās
Koscjuško sacelšanās sakāve iezīmēja nozīmīgu pagrieziena punktu Polijas vēsturē, jo tā noveda pie Polijas—Lietuvas kopvalsts trešā un galīgā sadalīšanās 1795. gadā. Polija pārstāja pastāvēt kā neatkarīga valsts.
Leonīds Esterkins
L. Esterkins absolvējis Rīgas Politehniskā institūta Skaitļošanas tehnikas fakultāti. Kopš 1992. gada ir nemainīgs "Rietumu Bankas" padomes priekšsēdētājs, pārrauga bankas attīstības un stratēģijas jautājumus.
Kārlis Rēbergs
Kārlis Rēbergs (1904—1945), bija Latvijas Bruņoto spēku Latgales artilērijas pulka baterijas komandieris, vēlāk Latviešu leģiona virsnieks.
Fēlikss Šics
Spēlētāja karjera
Hokejista karjeru Šics sāka Vācijā, taču no 2005. līdz 2007. gadam spēlēja QMJHL. 2007.—08. gada sezonā uzsāka profesionālo karjeru, spēlējot Vācijas hokeja līgas vienībā HK Ingolštate. Nākamās divas sezonas Šics aizvadīja Amerikas hokeja līgas vienībā Portlendas "Pirates", taču tad atgriezās Ingolštatē.
2011.—12. gada sezonas ievadā uzbrucējs pārcēlās uz Ķelnes "Haie" vienību. "Haie" sastāvā Šics uzreiz kļuva par vienu no komandas vadošajiem spēlētājiem. 2012.—13. gada sezonu viņš noslēdza kā otrs rezultatīvākais "Haie" spēlētājs aiz aizsarga Andreasa Holmkvista. 2013. gada jūlijā Šics noslēdza viena gada līgumu ar jaunizveidoto KHL vienību Vladivostokas "Admiral", nākamo sezonu noslēdzot līgas rezultatīvāko hokejistu divdesmitniekā.
Vācijas hokeja izlases sastāvā spēlējis septiņos Pasaules čempionātos.
Pioneer 10
Konstrukcija
Zondē izmantoti četri radioizotopu termoelektriskie ģeneratori (RTG) SNAP-19. Tie uzstādīti divu 3 m garu mastu galos, kuri viens pret otru izvietoti 120 grādu leņķī. RTG apgādāti ar plutonija-238 radioizotopiem. Tie sākotnēji deva 155,0 W elektroenerģiju, bet pie Jupitera enerģija bija samazinājusies līdz 140 W.
Saint Johnstone FC
Saint Johnstone FC ir Skotijas futbola klubs, kura bāzes vieta ir Pērta. Tas ir dibināts 1884. gadā. Pašlaik spēlē Skotijas Premjerlīgā. Mājas spēles aizvada McDiarmit Park stadionā. Kluba futbolisti 2014. gadā ir kļuvuši par Skotijas kausa ieguvējiem.
Pamatinstinkts (filma)
"Pamatinstinkts" (en) ir 1992. gada neo-noir erotiskais trilleris, kura režisors ir Pols Verhovens. Filmā galvenās lomas atveido Maikls Daglass, Šerona Stouna, Džordžs Dzundza, Džīna Tripelhorna un Veins Naits.
Filips VI
Tā kā iepriekšējais Francijas karalis Šarls IV nomira bez vīriešu kārtas mantiniekiem, Filipam VI izcēlās Francijas troņa mantošanas strīds ar Anglijas karali Edvardu III, kas izvērtās par Simtgadu kara sākumu. Kara pirmajā posmā Francija cieta smagas sakāves, vispirms uz jūras - Sleisas kaujā 1340. gada 24. jūnijā, bet vēlāk - Kresī kaujā 1346. gada 26. augustā. Vienlaicīgi valstī plosījās Melnā nāve, kas vēl vairāk novājināja Franciju. No ieguvumiem minams, ka 1349. gadā Filips VI iegādājās Dofinē reģionu.
Jānis Jansons (virsnieks)
Dzīvesgājums
1919. gada februārī pievienojās Imantas pulkam, no aprīļa līdz jūlijam darbojās Sibīrijas Urālu latviešu nacionālajā padomē. Pēc atgriešanās dzimtenē 1920. gada augustā bija Rēzeknes kājnieku pulka jaunākais virsnieks, 1923. gada septembrī beidza virsnieku kursus, 1924. gadā paaugstināts kapteiņa pakāpē, bija Kara skolas Ložmetēju nodaļas priekšnieks. 1928. gadā beidza artilērijas virsnieku kursus, 1930. gadā Polijas centrālo strēlnieku skolu Totnā. 1940. gada janvārī paaugstināts pulkvežleitnanta pakāpē. Pēc Latvijas okupācijas 1940. gadā Jansonu atvaļināja no dienesta. Pēc Latviešu leģiona izveides 1943. gadā Jansons kļuva par 15. ieroču SS grenadieru divīzijas apmācības un papildinājumu bataljona komandieri, tad par 32. ieroču SS grenadieru pulka bataljona komandieri, bet 1943. gada novembrī iecēla par Bolderājas Virsnieku un instruktoru kursu priekšnieku.
Sarkanās armijas pretuzbrukuma laikā 1944. gada maijā Jansonu iecēla par 2. robežapsardzības pulka komandieri, Kurzemes cietokšņa kauju sākumā 1944. gada oktobrī par 106. grenadieru pulka komandieri. 4. novembrī pulks ieņēma frontes iecirkni no Pienavas līdz Smiltniekiem, šajā dienā pulvežleitnantu Jansonu izlūkgājiena laikā smagi ievainoja mīnmetēja šāviņš un viņš tajā pašā dienā nomira Talsu slimnīcā.
Ēda
Iztece - no Jaunmuižas purva. Tek ziemeļu virzienā, pēc Jaunlutriņiem pamāzām sagriežas uz rietumiem. Pietekas - Edīte, Grauzdupe, Karpene, Krieviņupe, Polīšupe, Pormale, Ūdrupe, Vārme. Ietek Ventā augšpus Dragūnciema. Ēdu šķērso valsts autoceļi V1429 (Jaunpils–Ošenieki), V1147 (Lutriņi–Kabile), V1297 (Kabile–Vārme), P108 (Ventspils–Kuldīga–Saldus). Tās krastos atrodas Jaunlutriņi, Šķēde, Ēdas.
Antracēns
Īpašības
Fotooksīdam iedarbojoties ar skābekli, arī veidojas antrahinons.
Antracēns viegli stājas diēnu sintēzes reakcijās; tā reakcijas ar dienofiliem arī notiek 9. un 10. pozīcijā.
Interesanti fakti
2005. gadā Kalifornijas universitātes ķīmiķi atklāja, ka 9,10-ditioantracēna (antracēna sēra atvasinājuma) molekula, ja to novieto uz pilnīgi gludas vara virsmas un silda, pamazām pārvietojas pa virsmu uz priekšu. Šajā nanomēroga procesā abas SH− grupas (tiola grupas) pārmaiņus paceļas un nolaižas, it kā molekulai būtu divas "kājas". Šo efektu nākotnē varētu izmantot molekulārajos datoros.
Dundee United FC
Dundee United FC ir Skotijas futbola klubs, kura bāzes vieta ir Dandī.
Mārtiņš Kleins
1966. gadā beidzis mācības Vissavienības Valsts Kinematogrāfijas institūta Kinooperatoru fakultātē Maskavā. Jau 1958. gadā sāka strādāt Rīgas kinostudijā par kombinēto uzņēmumu operatora asistentu, kinostudijā strādājis līdz 1990. gadam. Debitējis 1966. gadā pašā gadā kā līdzoperators filmai "Sūtņu sazvērestība". Ir bijis 21 mākslas filmas operators. Strādājis pie tādām filmām kā "Purva bridējs" (1966), "Pie bagātās kundzes" (1969), "Vella kalpi" (1970), "Nāves ēnā" (1971), "Pūt, vējiņi!" (1973), "Sprīdītis" (1985), "Maija un Paija" (1990). Tāpat uzņēmis vairākas dokumentālās filmas un kinohronikas sižetus. 1990. gadā sāka strādāt filmu studijā "Trīs".
Baraņivka
Vēsture
Vēstures avotos pirmoreiz minēta 1565. gadā kā Lietuvas Lielkņazistes ciems. 1802. gadā Slučas krastos atklāja kaolīna iegulas — materiālu, kas nepieciešams porcelāna ražošanai. 1905. gadā Baraņivka bija miests ar porcelāna fabriku, pastu un telegrāfu; no 2000 iedzīvotājiem puse bija ebreji. 1923. gadā Baraņivka kļūst par rajona centru, bet 1938. gadā tai piešķir pilsētciemata statusu, bet 2001. gadā — pilsētas statusu. Mūsdienās nozīmīgs keramiskās rūpniecības centrs, vairāki pārtikas rūpniecības uzņēmumi.
Vanemuine
Vanemuine (et) ir vecākais igauņu profesionālais teātris, dibināts 1870. gadā Tartu.
Paukošana 1900. gada vasaras olimpiskajās spēlēs — zobens vīriešiem
Pārstāvētās valstis un sportisti
Iekavās uzrādīts sportistu skaits no valsts.
Maltas vanags
"Maltas vanags" pirmizrāde notika. Filmu nominēja trim Amerikas Kinoakadēmijas balvām kategorijās labākā filma, labākais aktieris otrā plāna lomā (Grīnstrītam) un labākais adaptētais scenārijs. Filma bija viena no pirmajām 25 filmām, kuru 1989. gadā iekļāva ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filmu". "Maltas vanags" tiek uzskatīta vienu no film noir žanra aizsācējām.
Urbšanas kuģis
Uzbūve
Urbšanas operācijas ir ļoti detalizētas un prasa iedziļināšanos sīkumos. Vienkāršoti skaidrojot urbšanas operācija sākas ar jūras stāvvada (marine riser — angļu val.) nolaišanu no urbšanas kuģa līdz jūras dibenam. Jūras stāvvada apakšējais gals ir nostiprināts pie iekārtas, kura noslēdzas jūras stāvvada atraušanas gadījumos (blowout preventer (BOP) — angļu val.). Bet šī iekārta, savukārt, ir nostiprināta pie betona akas galvas (wellhead — angļu val.). Pa jūras stāvvadu augšup plūst urbšanas šķidrums un izurbtā grunts. Tam ir piestiprinātas peldamības kameras, kuras nodrošina gandrīz neitrālu peldamību, bet pašam jūras stāvvadam vienmēr pielikta vertikāli augšup vērsta slodze, lai, kuģim viļņos šūpojoties virzienā uz leju, jūras stāvvadu nesalocītu un tas nepārlūztu. Iekārta, kura noslēdzas jūras stāvvada atraušanas gadījumā, tiek lietota, lai avārijas vai citas nepieciešamības gadījumā noslēgtu akas galvu. Jūras stāvvada iekšienē ir rotējoša urbšanas caurule (drill pipe — angļu val.). Tās galā nostiprināts urbis un pa to lejup tiek sūknēts urbšanas šķidrums. Zem urbšanas iekārtas izvietots mēness baseins — atvērums korpusā, ko sedz urbšanas torņa klājs. Dažiem modernajiem urbšanas kuģiem ir lielāka urbšanas iekārta, kura ļauj veikt divas operācijas vienlaikus, piemēram, vienlaicīgi urbt un ievietot apvalku.
Dhirubhai Deepwater KG2
Iepriekšējais ūdens dziļuma rekords, kādā ir tikuši veikti urbšanas darbi, piederēja Transocean urbšanas kuģim Dhirubhai Deepwater KG2. Tas tika uzstādīts 2011. gadā un bija 3 107 metri izpildot uzņēmuma Reliance pasūtījumu Indijā.
2022. gada laikapstākļi Latvijā
Gada raksturojums pa gadalaikiem
2022. gada rudens, vidējā gaisa temperatūra Latvijā bija +7,3 °C, kas ir 0,2 °C virs gadalaika normas. Zemākā gaisa temperatūra šoruden (–9,2 °C) tika novērota 19. novembrī Saldū, bet augstākā gaisa temperatūra bija +19,2 °C, kas 10. septembrī reģistrēta Ventspilī. Līdz ar to šis bija pirmais rudens kopš 1993. gada, kad gaisa temperatūra nesasniedza +20 °C. Rudens sākums bija auksts. Septembra 1. dekāde ar vidējo gaisa temperatūru +9,9 °C bija aukstākā kopš jau minētā 1993. gada, kad septembra pirmo 10 dienu vidējā gaisa temperatūra bija +9,8 °C. Kopumā septembra vidējā gaisa temperatūra bija +10,1 °C (2,2 °C zem normas) un tas bija vēsākais septembris kopš 2000. gada, kad mēneša vidējā gaisa temperatūra bija +10,0 °C. Septembris bija vienīgais rudens mēnesis, kurā tika reģistrēti minimālās gaisa temperatūras rekordi, tostarp Latvijas 9. septembra rekords (–1,5 °C Madonā). Aukstajam septembrim sekoja viens no siltākajiem oktobriem novērojumu vēsturē (kopš 1924. gada). Šis bija sestais oktobris, kura vidējā gaisa temperatūra pārsniedza +9 °C – ar vidējo gaisa temperatūru +9,2 °C oktobris bija 2,4 °C siltāks par normu. Oktobrī bija 3 siltuma periodi, no kuriem visintensīvākais bija mēneša beigās, kad atsevišķās dienās gaisa temperatūra bija vairāk nekā 6 °C virs normas, kā arī tika pārspēti vairāki maksimālās gaisa temperatūras rekordi. Siltums turpinājās arī novembra pirmajā pusē, un novembra 1. un 2. dekādes mijā tika pārspēti 79 maksimālās gaisa temperatūras rekordi, tostarp Latvijas 9. un 11. novembra rekordi, kas abi tika novēroti Kolkā (attiecīgi +13,6 un +14,1 °C). Mērsragā un Rīgā 12. novembrī tika atkārtots arī vēlāko +15 °C rekords, kas uzstādīts 1944. gadā, kad Skrīveros 12. novembrī gaiss iesila līdz +15,3 °C. Novembra vidū gaisa temperatūra strauji pazeminājās – 12. novembrī gaisa temperatūra Latvijā bija 8,9 °C virs normas, bet jau 20. novembrī 6,8 °C zem normas. Līdz ar to 8 dienu laikā gaisa temperatūra pazeminājās par 15,7 °C. Novembra turpinājumā valdīja ziemīgi laika apstākļi, bet novembris kopumā ar vidējo gaisa temperatūru +2,5 °C bija 0,3 °C siltāks par normu. Kopējais nokrišņu daudzums rudenī Latvijā bija 129,1 mm, kas ir 34% zem gadalaika normas (195,3 mm). Šis bija sausākais rudens kopš 2018. gada un 11. sausākais novērojumu vēsturē. Vietām Kurzemē un Zemgalē nokrišņu daudzums šoruden nesasniedza pat pusi no gadalaika normas. Vismazāk nokrišņu bija Bauskā (76,3 mm), bet nokrišņiem bagātākais rudens bija Ainažos, kur kopējais nokrišņu daudzums bija 180,7 mm. Visi rudens mēneši bija sausāki par normu. Septembris ar nokrišņu daudzumu 39,0 mm bija 36% sausāks par normu, oktobrī kopējais nokrišņu daudzums sasniedza 54,9 mm, kas ir 27% zem normas, bet novembris ar 34 mm bija par 43% sausāks nekā ierasti. Novembra vidū Latvijā izveidojās pirmā vienlaidu sniega sega. Visbiezākā sniega sega šoruden bija 20. novembrī Zosēnos – 19 cm.
Hanss Lepušics
Piemērs
Uzdevuma risinājums:
2022. gada laikapstākļi Latvijā
Gaisa temperatūras Latvijā
Mēneša minimālā un maksimālā gaisa temperatūras vienpadsmit Latvijas meteoroloģiskajās novērošanas stacijās.
Dženne
Dženne (Djenné) ir pilsēta Mali.
Kosovas meži
Lielāko mežu saraksts
Svarīgākie Kosovas meži un to atrašanās vieta:
Bioloģiskā daudzveidība
Kosovas mežu flora un fauna ir diezgan bagāta, pateicoties Vidusjūras klimatam un Baltās Drinas upei. Šajā kontekstā Šara kalni un Albānijas Alpi ir divi svarīgākie Kosovas bioloģiskās daudzveidības objekti. Šara meži ir biotopi 86 starptautiski nozīmīgām augstāko augu sugām, savukārt Albānijas Alpos mājvietu radušas 128 endēmiskās sugas.
2022.—2023. gada Spānijas futbola čempionāta Pirmās divīzijas sezona
2022.—2023. gada Spānijas futbola čempionāta Pirmās divīzijas sezona bija 92. La Liga, Spānijas augstākās futbola līgas, sezona. Tā sākās. Sezona noslēdzās.
Komandas
Pēc iepriekšējās sezonas rezultātiem uz La Liga tika paaugstināti klubi Almería, Real Valladolid un Girona, bet to atstāja Levante, Alavés un Granada.
Strahiņa Pavlovičs
Iepriekš spēlējis Serbijas Superlīgas komandā Partizan, Francijas futbola 1. līgas komandā AS Monaco, Beļģijas Pirmās divīzijas komandā Cercle Brugge un Šveices Superlīgas komandā Basel.
Nikola Kaliničs
Sasniegumi
Individuālie sasniegumi
Aserija
Aserijas izpēte aizsākās 19. gadsimta beigās, taču sistemātiski pētījumi sākti veikt tikai no 1998. gada un joprojām turpinās. No 2003. gada pētījumu rezultāti regulāri tiek publicēti žurnālā "Asseria". No 2010. gada tiek gatavots arheoloģiskā parka "Asseria Nova" celtniecības plāns.
Jautrīte Jukna
'''Dr. biol. Jautrīte Jukna''' (1932—1980) bija latviešu bioloģe, botāniķe, speciāliste pļavu ekoloģijā, Latvijas floras, veģetācijas (augāja) un augu sistemātikas izpētē. Strādājusi LPSR ZA Bioloģijas institūta Botānikas laboratorijā.
Nikolajs Repņins
Dzīvesgājums
Pēc tam piedalījās krievu-turku karā (1768-1774), pēc kura beigām viņu iecēla par Krievijas impērijas sūtni Konstantinopolē (1775—1776). Vēlāk bija Smoļenskas un Orlas vietniecību gubernators (1778—1781), pēc tam Pleskavas vietniecības gubernators (1782—1791). Krievu-turku kara (1787—1792) laikā atgriezās militārajā dienestā. Pēc kara beigām bija Rīgas ģenerālgubernators (1792—1796).
Patriks Peterson
Biogrāfija
2016. gadā absolvēja Ādažu Mākslas un Mūzikas skolu klavierspēlē, vairākus gadus piedalījās mūzikas skolas orķestrī un dziedāja vairākos ansambļos, kā arī pie dažādiem pedagogiem apguva pamatus ģitāras un kontrabasa spēlē.
Abuls Alā Maudūdī
Abuls Alā Maudūdī (urdu: ابو الاعلی مودودی, dzimis 1903. gada 25. septembrī, miris 1979. gada 22. septembrī) bija islāma garīdznieks, ideologs, filozofs, jurists, vēsturnieks, žurnālists un akadēmiķis Britu Indijā un pēc tam Pakistānā. Maudūdī izstrādāja teorijas un koncepcijas, kas ļauj islāmistu ideoloģijai adaptēties jauniem politiskiem apstākļiem, tas ir, nacionālo valstu izveidošanai. Viņš lika pamatus islāma valsts teorijai kā pretstatu musulmaņu nacionālismam, uz kura pamata 1947. gadā izveidojās Pakistāna. Maudūdī sākotnēji nodarbojās ar Ziemeļindijas musulmaņu rakstvalodas attīstību- urdu valodu un savu pirmo grāmatu Džihāds islāmā nopublicēja 20. gadu beigās, laikā, kad Hasans al Banna veidoja Musulmaņu brālību Ēģiptē, Maudūdī bija naidīga attieksme pret projektu izveidot musulmaņu valsti ierobežotā teritorijā, kurā vara pārietu nacionālistu elites rokās. Viņš bija pret tiem nacionālistiem, kas, ietekmējoties no rietumiem, gribēja izveidot Pakistānas nacionālo valsti pēc Eiropas nacionālo valstu parauga. Viņš arī bija pret Pakistānas ulāmām, kas sadarbojās ar nemusulmaņu valdību, kas kopš 1857. gada sadarbojās ar britu kolonizatoriem.
Aloizs Klišāns
Dzīve pēc kara
Miris 1992. gada 21. martā Karakasā, Venecuēlā.
Pondinleta
Pondinleta (en) vai Mitimatalika (iu, Mittimatalik — ‘vieta, kur ir piestātne’) ir ciems Nunavutas austrumos, Kanādā. Izvietojusies Bafina salas ziemeļos pie Pondinleta šauruma iepretī Bailota salai. Vairāk kā 90% ciema iedzīvotāju ir inuiti.
Antīkā Gēla
Vēsture
Saskaņā ar tradīciju, kas nāk no Tukidīda, pilsēta tika šādi nosaukta tai blakus tekošās Gēlas upes vārdā, kuras izteka atrodas 7 km uz ziemeļrietumiem no Pjacca Armerina.
Hipokrāts gāja bojā 492. gadā pr.Kr. karā pret Sirakūzām, cenšoties iekarot Iblu (atrašanās vieta nav zināma), pēc tam, kad viņš bija iekarojis Ergeco (atrašanās vieta arī nav zināma). Pirms tam viņš bija guvis vairākas uzvaras, kuru starpā sirakūziešu armijas sakāve pie Eloras upes. Tajā brīdī viņš varēja iekarot arī Sirakūzas, taču Korintas un Kerkīras diplomātiskās aktivitātes, kuru pārstāvji ieradās Sicīlijā no Grieķijas, novērsa šādus draudus. Līgums paredzēja atdot gēliešiem sirakūziešu koloniju Kamarinu, apmaiņā pret karadarbības beigām ar Sirakūzām. Pēc citām ziņām tā bija sikulu galvaspilsēta, kur Hipokrāts gāja bojā.
Mana dzīve kā Cukīni
Kāds mazs zēns tiek nosūtīts uz bērnunamu pēc tam, kad viņa māte nomirst. Šajā vietā zēns iemācās uzticības un īstas mīlestības nozīmi.
Greenock Morton FC
Greenock Morton FC ir Skotijas futbola klubs, kura bāzes vieta ir Grinoka.
Žaņa Lipkes memoriāls
Pamatideja
Biedrības “Žaņa Lipkes memoriāls” dibinātājiem — uzņēmējam Mārim Gailim, Starptautiskā kino foruma “Arsenāls” goda direktoram Augustam Sukutam un Žaņa Lipkes vedeklai Ārijai Lipkei — iecere izveidot memoriālu radās 2000. gadā, pēc piemiņas plāksnes atklāšanas pie mājas Ķīpsalā, Mazā Balasta ielā 8. Šo cilvēku un viņu domubiedru kopīgais mērķis bija pievērst vietējās un starptautiskās sabiedrības uzmanību Žaņa Lipkes vēsturiskajam fenomenam. 2005. gadā uzņēmējs Māris Gailis, Augusts Sukuts un Žaņa Lipkes vedekla Ārija Lipke nodibināja biedrību, lai uzsāktu naudas vākšanu muzeja izveidošanai Rīgā.
Projekts
Memoriālā tieši virs bunkura pirmajā stāvā atrodas tā sauktā sukka. Sastatnēm līdzīga trausla koka konstrukcija bez jumta ar caurspīdīgām papīra iekšsienām. No ārpuses tā apšūta ar melniem dēļiem, lai atgādinātu Lipkes malkas šķūni. Jūdaismā par sukku (sukkah) sauc pagaidu patvērumu vai būdu, kuras reliģiskā nozīme tiek atzīmēta tā sauktajos Būdiņu svētkos jeb Sukotā. Ebrejiem tā atgādina par seno israēļu teltīm un trauslajiem mitekļiem, kuros tie pavadīja 40 gadus pēc tam, kad Dievs ar Mozus palīdzību bija viņus izvedis no verdzības Ēģiptē, bet vēl nebija aizvedis uz Apsolīto zemi. Šie līksmie svētki tiek svinēti neilgi pēc tam, kad pārdzīvots Jom-Kipura gavēņa un grēku nožēlas dienas. Sukka ir patvērums uz laiku, tai ir jābūt vienkārši uzceļamam.
PSRS Zinātņu akadēmija
Izveide
PSRS Zinātņu akadēmija tika izveidota ar Centrālās izpildkomitejas rīkojumu 1925. gada 27. jūlijā no Krievijas Zinātņu akadēmijas (līdz Februāra revolūcijai — Pēterburgas Zinātņu akadēmija). Par pirmo PSRS ZA prezidentu kļuva Krievijas ZA prezidents Aleksandrs Karpinskis. Līdz 1925. gadam Krievijas ZA bija pakļauta Izglītības ministrijai, bet izveidotā PSRS ZA tika tieši pakļauta Tautas Komisāru Padomei. 1927. gada 18. jūnijā TK Padome pieņēma akadēmijas nolikumu. No 1930. līdz 1933. gadam akadēmija bija pakļauta Centrālajai izpildkomitejai. 1934. gada 25. aprīlī izdots TKP rīkojums par akadēmijas pārcelšanu no Ļeņingradas un Maskavu.
Noa Okafors
Šveices futbola izlases sastāvā Okafors debitēja 2019. gadā. Ticis iekļauts izlases sastāvā 2022. gada FIFA Pasaules kausam.
Dīķeri
Dīķeri ir ciems Valmieras novada Ķoņu pagastā. Izvietojušies pagasta ziemeļrietumos Rūjas krastā pie autoceļa V178 4,5 km no pagasta pārvaldes Zirgu pasta stacijā, 48,7 km no novada centra Valmieras un 156 km no Rīgas. Apdzīvotā vieta izveidojusies ap bijušās Dīķeru muižas (Puderküll) centru, muižā izvietojusies Naukšēnu vidusskolas Ķoņu filiāle, bet muižas komplekss ir vietējas nozīmes kultūrvēstures piemineklis.
Sjerraleones futbola izlase
FIFA apturēja Sjerraleones Futbola asociācijas darbību tajā trešo pušu iejaukšanās tās darbībā dēļ. Tas nozīmēja, ka Sjerraleones izlase nevarēja aizvadīt spēles un tika diskvalificēta no 2019. gada Āfrikas Nāciju kausa kvalifikācijas. Šis aizliegums tika atcelts.
Valsts aizsargājamie kultūras pieminekļi Jēkabpilī
Šajā lapā apkopoti valsts aizsargājamie kultūras pieminekļi Jēkabpilī.
Anomalisa
"Anomalisa" ir 2015. gada ASV animācijas filma, kuras režisori ir Čārlijs Kaufmans un Djūks Džonsons. Galvenos tēlus ir ierunājuši Deivids Tjūliss, Toms Nūnans un Dženifere Džeisone Lī. Filmas pirmizrāde notika Teluridas kinofestivālā.
2022. gada Pasaules čempionāts hokejā
2022. gada Krievijas iebrukuma Ukrainā laikā norises vieta Helsinkos no Hartwall arēnas tika pārcelta uz Helsinku ledus halli, jo tā piederēja Krievijas oligarhiem.
The Breadwinner
Filma 2017. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Koko noslēpums".
2001. gadā Afganistāna ir pakļauta Taliban kustībai. Kad kādas jaunas meitenes tēvs tiek sagūstīts, viņa pārģērbjas par zēnu, lai nodrošinātu savu ģimeni.
Zundu dūmakainais leopards
Izskats
Kažoks ir pelēkā vai pelēkdzeltenā krāsā ar mākoņveidīgiem rakstiem, kas ir tumšāki par kažoka pamatkrāsu. Raibumi ir tumši pelēki ar melnu ārējo kontūru. Pavēderē un uz kājām raibumi ir melni, bet uz kakla mugurpuses ir divas melnas garensvītras. Garo asti grezno melni gredzeni.
Barība
Zundu dūmakainais leopards ir plēsējs un barojas ar dažādiem dzīvniekiem, kurus medī gan uz zemes, gan kokos. Iecienīts medījums ir sambarbriedis, mundžaks, pundurbriedis, bārdainā cūka, palmciveta, pelēkais langurs, Kalimantānas gardegunpērtiķis un dzeloņcūka, kā arī dažādas zivis un putni. Saviem upuriem dūmakainais leopards uzbrūk no slēpņa koku lapotnē. Nomedītajam dzīvniekam tas parasti atdala ekstremitātes un uznes ķermeni kokā, kur to apēd.
Mihals Pazdans
Mihals Pazdans (pl; dzimis ) ir Polijas futbolists, aizsargs, Polijas futbola izlases dalībnieks. Kopš 2019. gada spēlē Turcijas Superlīgas kluba MKE Ankaragücü sastāvā.
Sasniegumi
Legia Warsaw
Viss kārtībā, Mincīt!
Viena no albumā iekļautajām dziesmām ir Aishas versija baušķenieka Gata Zotova dziesmai "Ja sirdis prastu runāt...", kura tika izvēlēta no vairāk nekā 60 viņai iesūtītajiem dziesmu paraugiem. Tāpat albumā atrodama Aishas 2008. gada Eirovīzijas atlasei pieteiktā dziesma "You really got me going". Pārējo dziesmu tapšanā piedalījušies Lauris Valters, Mārtiņš Freimanis, Jānis Čubars, Madara Celma, Valters Frīdenbergs u.c.
Shenzhou 15
Lidojuma gaita
2023. gada 3. jūnijā 13:29 UTC Shenzhou 15 atvienojās no Tiangong. 22:33 UTC kosmosa kuģa nolaižamais aparāts nolaidās Iekšējā Mongolijā.
Sisero Moraess
Sisero Moraess (pt, dzimis ) ir Brazīlijas 3D dizainers, kas specializējies tiesu medicīnas sejas atjaunošanā, kā arī cilvēkiem paredzētu protēžu un veterināro protēžu projektēšanā un modelēšanā.
Bartošs Berešiņskis
Bartošs Berešiņskis (pl; dzimis ) ir Polijas futbolists, aizsargs, Polijas futbola izlases dalībnieks. Kopš 2023. gada spēlē Itālijas Serie A kluba SSC Napoli sastāvā, kas viņu īrē no Dženovas "Sampdoria".
Uzlabots šifrēšanas standarts
AES ir iekļauts arī ISO/IEC 18033-3 standartā.
Armija (bruņotie spēki)
Armija (no la — "ierocis") ir liela militāra vienība, kurā ietilpst vairākas brigādes, un tajā ir vairāk nekā 100 000 karavīru. To parasti komandē armijas virspavēlnieks jeb armijas ģenerālis. Vairākas armijas var apvienot armiju grupā.
Sems Kendrikss
Sems Kendrikss (en; dzimis Oušensaidā, ASV) ir amerikāņu vieglatlēts, startē kārtslēkšanas sacensībās. Viņš ir bronzas medaļas ieguvējs un divkārtējs pasaules čempions (2017, 2019). S. Kendriksam pieder ASV rekords kārtslēkšanā — 6,06 m, kas ir ar Stīvu Hukeru dalīta 4. vieta pasaules labāko rezultātu rangā.
Eljāss Shīri
Eljāss Shīri (fr, ar; dzimis ) ir Tunisijas futbolists, pussargs, Tunisijas futbola izlases dalībnieks. Kopš 2023. gada spēlē Vācijas Bundeslīgas kluba Eintracht Frankfurt sastāvā. Pirms tam pārstāvējis Francijas klubu Monpeljē HSC un Vācijas klubu 1. FC Köln.
Tunisijas izlasē debitējis 2018. gada martā pret Irānas izlasi. Piedalījies 2018. gada FIFA Pasaules kausa finālturnīrā.
Mihals Čajkovskis
Slovākijas hokeja izlases sastāvā Čajkovskis ir spēlējis trijos Pasaules čempionātos un 2018. gada ziemas olimpiskajās spēlēs.
Ķemmveida glīvene
Ķemmveida glīvene ir mainīga izskata glīveņu dzimtas suga. Tā ir kosmopolītiskas izplatības suga, kas sastopama visu kontinentu saldūdens tilpnēs un sājūdens jūrās, izņemot Antarktīdu. Ziemeļeiropā, tostarp Latvijā, tā sastopama galvenokārt iesāļos jūras piekrastes ūdeņos, taču ir sastopama arī ezeros.
Satversmes aizsardzības birojs
Vēsture
2004.gada 26. oktobrī Ministru kabinets apstiprināja noteikumus Nr. 887 "Valsts noslēpuma objektu saraksts", norādot tādu militāra, politiska, ekonomiska, zinātniska, tehniska vai cita rakstura informāciju, kuras nozaudēšana vai nelikumīga izpaušana var nodarīt kaitējumu valsts drošībai, ekonomiskajām vai politiskajām interesēm. Valsts noslēpuma aizsardzības jomā SAB veic personu pārbaudes, lai izsniegtu vai pagarinātu speciālās atļaujas pieejai valsts noslēpuma objektiem (speciālās atļaujas), kā arī pārbauda un akreditē darbā ar klasificētu informāciju izmantojamās telpas.
Nunu Mendešs
Iepriekš spēlējis Portugāles komandā Sporting CP.
Portugāles futbola izlases sastāvā debitējis 2021. gadā. Mendešs ir piedalījies 2020. gada Eiropas čempionātā un 2022. gada FIFA Pasaules kausā.
Mihals Ržepīks
Spēlētāja karjera
Čehijas hokeja izlases sastāvā ir spēlējis četros Pasaules čempionātos un 2018. gada ziemas olimpiskajās spēlēs.
Network File System
NFS jeb Tīkla failu sistēma (en) ir failu sistēmas protokols, kurš ļauj klienta datora lietotājam piekļūt failiem datortīklā līdzīgi kā tiek piekļūts vietējai krātuvei. NFS, tāpat kā daudzi citi protokoli, balstās uz Open Network Computing Remote Procedure Call (ONC RPC) sistēmu. NFS ir atvērts IETF standarts, kas definēts komentāru pieprasījumā (RFC), kas ļauj ikvienam ieviest protokolu. NFS tīkla protokolu Sākotnēji izstrādāja Sun Microsystems 1984. gadā.
Kizericka gambīts
Tas ir Karaļa gambīta variants un pieder pie atklātām atklātnēm ar Šaha atklātņu enciklopēdijas kodu C39.
Rodeo (Trevisa Skota albums)
Dziesmas
1. 3500
2. Antidote
Bordena sala
Bordena sala (en) ir Kanādai piederoša neapdzīvota sala Kanādas Arktiskajā arhipelāgā. Administratīvi lielākā rietumu daļa pieder Ziemeļrietumu Teritorijām, bet mazākā austrumu daļā — Nunavutas teritorijai.
Vilkinsa šaurums
Vilkinsa šaurums (en) ir jūras šaurums Kanādas Arktiskajā arhipelāgā starp Bordena salu ziemeļos un Makenzi Kinga un Broka salām dienvidos. Savieno Prinča Gustava Ādolfa jūru austrumos ar Ziemeļu Ledus okeānu rietumos. Šaurumu atklāja 1947. gadā Kanādas Gaisa spēku apsekošanas lidojumā. Nosaukts par godu austrāliešu polārpētniekam, ģeogrāfam un fotogrāfam Hubertam Vilkinsam (Sir George Hubert Wilkins).
Over the Garden Wall
Seriāls stāsta par diviem brāļiem, kuri apmaldījušies mežā un meklē ceļu uz mājām.
Agora (filma)
Agora (en) ir 2009. gada vēsturiska drāma, kuras režisors un viens no scenārija autoriem ir Alehandro Amenabars. Galvenās lomas filmā atveido Reičela Vaisa, Makss Mingella un Oskars Izāks. Filmas pirmizrāde notika.
Starptautiskā civilās aviācijas konvencija
Termini
Nekomerciāla pietura — nosēšanās ar jebkuru mērķi, izņemot pasažieru uzņemšanu un izsēdināšanu, kravas vai pasta iekraušanu vai izkraušanu;
Starptautiskie standarti
Ja dalībvalstis atkāpjas no starptautiskajiem standartiem un prakses, jo tos nespēj nodrošināt pilnā apmērā, Starptautiskajai Civilās aviācijas aģentūrai nekavējoties jāpaziņo par pieļautajām atšķirībām. Grozot starptautiskos standartus visiem un neieviešot tos valstī uz vietas, attiecīgajai valstij Padomi par atšķirībām jāinformē 60 dienu laikā, kā arī jāpiedāvā savus priekšlikumus. Padome nekavējoties ziņo visām pārējām līguma valstīm par šīm atšķirībām (38. pants).
Lidostu infrastruktūra un aeronavigācijas aprīkojums
Valstis, cik tās uzskata par realizējamu, nodrošina lidostas, radiosakaru pakalpojumus, meteoroloģiskos pakalpojumus un citu aeronavigācijas aprīkojumu, lai atvieglotu starptautisko aeronavigāciju, saskaņā ar standartiem un praksi, ko periodiski iesaka konvencija.
Briesmas un nelaimes gadījumi
Valstis savā teritorijā apņemas sniegt visu iespējamo palīdzību briesmās nonākušiem gaisa kuģiem, kā arī koordinētā meklēšanā.
Valsts aizsargājamie kultūras pieminekļi Liepājā
Šajā lapā apkopoti valsts aizsargājamie kultūras pieminekļi Liepājā.
Latvijas futbola Virslīgas rekordi
Spēlētāju rekordi
Visvairāk spēļu Virslīgā (483) aizvadījis aizsargs Igors Korabļovs.
Kubo un divas stīgas
Filmas galvenais varonis ir Kubo, zēns, kuram pieder maģiska japāņu ģitāra un kura kreisā acs tika nozagta, kad Kubo bija vēl zīdainis. Filmā Kubo ar sniega mērkaķa un vaboles palīdzību ir jāaptur savas mātes Māsas un vectēvs Raidens, kuri ir atbildīgie par Kubo kreisās acs nozagšanu.
Ilmārs Mežs
Izglītība
Padziļināti ir pētījis iedzīvotāju sastāva maiņu, demogrāfijas un migrācijas aspektus. Veicis pētījumu par latviešu uzvārdiem un to izcelsmi.
Valstu saraksts pēc Tautas attīstības indeksa ar iekļautu nevienlīdzību
Metodoloģija
TAIN, kas tiek aprēķināta 151 valstī, atspoguļo tautas attīstības zaudējumus veselības, izglītības un ienākumu nevienlīdzības dēļ. Zaudējumi visās trijās nozarēs dažādās valstīs atšķiras, sākot no dažiem procentiem (Čehija, Slovēnija) līdz vairāk nekā 40% (Komoru salas, Centrālāfrikas Republika). Kopējie zaudējumi ņem vērā visas trīs nozares.
Papa Gena
"Papa Gena" ir 2001. gadā izdota Latvijas dokumentālā īsfilma. Filmas režisore ir Laila Pakalniņa.
Reakcijas ar elektrona pārnesi
Cits reakciju veids ar elektrona pārnesi ir tā dēvētās krosreakcijas (cross-reactions), kā, piemēram,
Arī šīs reakcijas pēta, iezīmējot izotopus. 1956. gadā, apcerot tās, Rūdolfs Markuss (Rudolph A. Marcus) un neatkarīgi no viņa Noels Hašs (Noel S. Hush) lika pamatus modernajai elektrona pārneses teorijai, kuru mūsdienās nereti dēvē par Markusa vai Markusa—Haša (Marcus—Hush) teoriju.
Metāliskais nātrijs viegli atšķeļ elektronu, ko satver ar elektroniem relatīvi nabadzīgs estera grupējums.
Šķiedrainā ciņuvārpata
Apraksts
Šķiedrainā ciņuvārpata ir daudzgadīgs, 40—70 cm garš lakstaugs ar stāvu, tievu stiebru, kurš dažreiz ir lauzīts pie pamata. Lapas ir lineāras, 0,3—0,8 cm platas, gandrīz kailas. Vārpa stiebra galā ir divrindu, lokveidīgi nolīkstoša, 6—10 cm gara, zaļa vai, biežāk, zaļganvioleta. Vārpiņām ir 2—3 ziedi. Vārpiņas plēksnes ir lancetiskas, vienādas, nosmailotas un sarmatainas. Zieda plēksnes ir lancetiskas, gandrīz vienādas, to šķautne ir sarmataina. Akota nav. Auglis ir sīks, aptuveni 0,2 cm garš grauds. Zied jūlijā.
Mostieties!
"Mostieties!" ir 2001. gadā izdota Latvijas dokumentālā īsfilma. Filmas režisore ir Laila Pakalniņa.
Sižets
Filmas galvenie varoņi ir Karostā satikti bērni. Filmai nebija scenārija, jo visu filmā notiekošo noteica bērni.
Jaroslavs Dombrovskis
Dzīvesgājums
Dzimis 1836. gada Žitomiras pilsētā muižnieku ģimenē. No 1845. līdz 1853. gadam mācījās Brestas kadetu korpusā, tad Pēterburgas Dižciltīgo pulkā. 1855. gadā viņu iedalīja 19. lauka artilērijas brigādē un nosūtīja piedalīties Kaukāza karā. 1859. gadā Dombrovskis iestājās Ģenerālštāba akadēmijā un pievienojās slepenam ģenerālštāba poļu virsnieku lokam. 1862. gada 6. februārī štabskapteinis Dombrovskis ieradās Varšavā un sāka pagrīdes darbu kā viens no Polijas Krievu virsnieku komitejas vadītājiem un Centrālās Nacionālās komitejas loceklis.
Ukrainas vēsturiskās zemes
Karpatu apgabals
Aizkarpatu apgabalu 13. gadsimtā okupēja Ungārijas Karaliste, kas tajā izveidoja septiņas grāfistes — Szepes, Zemplenas, Šarošas, Ungas, Ugočas, Beregas, Marmarošas. Grāfistes (комітат) pārvaldīja karaļa iecelti župani. 16. gadsimta sākumā lielākā Aizkarpatu apgabala daļa nokļuva Transilvānijas hercogistes pakļautībā, bet pēc 1699. gada — Austrijas Hābsburgu varā.
Jaroslavs Dombrovskis
Dzīvesgājums
1862. gada jūnijā tika pieņemts Dombrovska izstrādātais sacelšanās plāns, bet vēl pirms sacelšanās sākuma 14. augustā Dombrovski arestēja un ieslodzīja Varšavas citadelē. Tomēr tas netraucēja viņam koordinēt 1863. gada Janvāra sacelšanā norisi. Pēc sacelšanās sakāves viņam piesprieda 15 gadu ieslodzījumu katorgā, bet 1864. gada decembrī Dombrovskim izdevās izbēgt no Maskavas tranzītcietuma, 1865. gada maijā izglābās arī viņa sieva Pelagija Dombrovska un abi caur Zviedriju, Vāciju un Beļģiju 1865. gada rudenī ieradās Parīzē. 1868. gadā tika izdota viņa "Kritiskā eseja par 1866. gada karu Vācijā un Itālijā".
Kurpe (filma)
Sižets
Filmas sižets risinās 20. gadsimta piecdesmitajos gados pierobežas pilsētā pie jūras. Filma veidota kā pasaka par Pelnrušķīti un viņas kurpīti, kas atrasta robežjoslā pie jūras. Par princi šajā filmā tiek uzskatīta krievu armija. Bet ko šajā filmā uzskata par Pelrušķīti?
Hviča Kvarachelija
Karjeras sākums
Kvarachelija savu karjeru sāka 2017. gadā Dinamo Tbilisi komandā. Gadu vēlāk pievienojies citai Gruzijas komandai Rustavi.
2018. gadā žurnāls The Guardian Kvaracheliju iekļāva savā 60 labāko jauno spēlētāju sarakstā.
Krievija
2019. gada jūlijā viņš noslēdza piecu gadu līgumu ar Rubin Kazan. Tur viņš spēlēja ļoti veiksmīgi un vairākkārt fanu balsojumā tika atzīts par komandas mēneša labāko spēlētāju.
Personīgā dzīve
Kvarachelijas tēvs Badri Kvarachelija arī bija futbolists. Itālijā vairāki fani un žurnālisti viņu ir nodēvējuši par "gruzīnu Mesi" un "Kvaradonu".
Gijoms Fransuā de Lopitāls
Biogrāfija
Cits pazīstams Lopitāla darbs, Traité analytique des sections coniques, izdots 1707. gadā. Lopitālam pieder vairāku matemātisku problēmu atrisinājumi, tostarp par brahistohronu (ātrākās materiāla punkta nolaišanās līkni) un par līkni, pa kuru kustētos krava, kas pievienota ķēdei un uztur līdzsvarā paceļamo tiltu. Šo problēmu atrisinājumi ļāva viņam kļūt par vienas pakāpes zinātnieku ar Ņūtonu, Leibnicu un Jākobu Bernulli.
Foggy dew (īru balāde)
Īru sēru dziesma
While the doubts and the fears of the long aching years
While no phantom of night but a form of delight
Lieldienu sacelšanās
Šī dziesma apraksta 1916. gada Lieldienu sacelšanos un aicina īrus Pirmā pasaules kara kaujas laukos cīnīties par Īrijas brīvību, nevis par Lielbritānijas interesēm (pēc Olsteras Universitātes profesora K. Džeferija, kara laikā par Britu impēriju kopumā cīnījās 210 000 īru).
Rauls Paoli
Paoli kopumā ir startējis piecās vasaras olimpiskajās spēlēs no 1900. līdz 1928. gadam. 1900. gada vasaras olimpiskajās spēlēs Parīzē viņš startēja stūrmaņu divniekos, kur kopā ar airētājiem Karlosu Deltūru un Antuānu Vedrēnu izcīnīja bronzas medaļu. Viņa favorītdisciplīna bija lodes grūšana. Olimpiskajās spēlēs viņš lodes grūšanā startēja 1912. gadā, 1920. gadā, 1924. gadā un 1928. gada vieglatlētikas sacensībās, kur labāko rezultātu sasniedza 1924. gadā, kad izcīnīja 9.vietu. 1912. gada Stokholmas olimpiskajās spēlēs viņš startēja arī cīņas sportā. Šajās olimpiskajās spēlēs viņš bija Francijas karognesējs olimpisko spēļu atklāšanas ceremonijā.
Renē Valefs
Valefs Parīzes olimpiskajās spēlēs startēja trijās airēšanas disciplīnās — stūrmaņa divniekos, stūrmaņa četriniekos un astoņniekos. No šīm disciplīnām viņš labāko rezultātu ieguva stūrmaņu divniekos, kur startēja kopā ar Lisjēnu Martinē, viņi izcīnīja sudraba medaļu.
Zabivaka
Zabivaka (ru) ir oficiālais 2018. gada FIFA Pasaules kausa talismans. 2018. gada FIFA Pasaules kauss notika 11 Krievijas pilsētās. Talismans oficiāli tika paziņots 2016. gada 21. oktobrī. Antropomorfais vilks tiek attēlots ar brūnas un baltas krāsas matojumu, T-kreklu ar vārdiem RUSSIA 2018 un oranžas krāsas sporta brillēm. Balti zilais T-krekls kombinācijā ar sarkanajiem šortiem ir Krievijas futbola komandas nacionālās krāsas.
Trinidāda un Tobāgo olimpiskajās spēlēs
Trinidāda un Tobāgo olimpiskajās spēlēs piedalās kopš 1948. gada, kad vasaras olimpiskās spēles notika Lielbritānijas galvaspilsētā Londonā. Kopš tā laika Trinidāda un Tobāgo ir piedalījusies gandrīz visās vasaras olimpiskajās spēlēs, izņemot 1960. gada Romas spēles, kad tā startēja Britu Vestindijas sastāvā. 1994. gada Lillehammeres spēlēs Trinidāda un Tobāgo pirmo reizi piedalījās arī ziemas olimpiskajās spēlēs. Tā ir piedalījusies arī nākamajās divās ziemas olimpiskajās spēlēs — 1998. un 2002. gadā —, taču pēc tam vairs nav startējusi ziemas olimpiskajās spēlēs.
Medaļām bagātākie sportisti
''Šajā tabulā apkopoti tikai tie sportisti, kas pēc Starptautiskās olimpiskās komitejas datiem pārstāvot Trinidādu un Tabāgo ir ieguvuši trīs vai vairāk olimpiskās medaļas. Pārējos sportistus skatīt uzskaitījumā.''
Kvadrātfunkcija
Parabolas zaru vērsums
Parabolas zaru vērsumu nosaka koeficients pie kvadrātlocekļa. Ja a>0, zari ir vērsti uz augšu (piemēram, y={x^2}), bet ja a<0, zari ir vērsti uz leju  (piemēram, y={-x^2}).
Nigērijas futbola izlase 2014. gada Pasaules kausa finālturnīrā
Treneris: Stīvens Keši
Katveika
Cilvēki
Katveikā ir dzimuši:
Ķīnas Tautas Republikas prezidents
Vēsture
Ķīnas Tautas Republikas priekšsēdētāja amatu pēc valsts konstitūcijas pieņemšamas 1954. gadā pildīja Mao Dzeduns. 1982. gada konstitūcija noteica, ka prezidenta loma lielā mērā ir ceremoniāla un prezidentu nedrīkstēja ievēlēt amatā vairāk kā divus termiņus pēc kārtas. Kopš 1993. gada Ķīnas augstākais vadītājs vienlaikus ir Ķīnas Komunistiskās partijas ģenerālsekretārs un militāro spēku virspavēlnieks. 2018. gadā pārvēlēšanu ierobežojumus atcēla.
Agora
Lai kontrolētu kārtību tirgus laukumā, tika nozīmēti īpašas atbildīgās personas — agoronomi (metronomi, kas sekoja par pareizu svaru lietošanu, sitofilaki, kas sekoja maizes tirdzniecībai, u.c.)
Prāmis (filma)
"Prāmis" ir 1994. gada Latvijas dokumentālā īsfilma. Filmas režisore ir Laila Pakalniņa. Filma uzņemta uz Latvijas un Baltkrievijas robežas 20. gadsimta 90. gadu sākumā.
Kerkrade
Kerkrade (nl) ir pilsēta Nīderlandē, Limburgas provincē. 2019. gadā Kerkradē dzīvoja 45 642 iedzīvotāji. Pilsēta atrodas pie Vācijas robežas.
Jauni
Albuma dziesmas pirmoreiz tapušas kopā ar producentu Gati Zaķi, kā arī ar mūzikas producentu Aldi Zaļūksni. Visu “Jauni” dziesmu mūzikas un vārdu autors ir Juris Kaukulis, mūzikas tapšanā piedalījās Juris Kaukulis, Mārcis Judzis, Kaspars Tobis un Kārlis Alviķis. Skaņas pēcapstrādi veica Gatis Zaķis. Albuma mākslas darba autore ir Rūta Kaukule, un albuma dizaina autors ir Viesturs Staņislavskis.
Purmerenda
Purmerenda (nl) ir pilsēta Nīderlandē, Ziemeļholandes provincē. 2019. gadā pilsētā dzīvoja 80 117 iedzīvotāji. Purmerenda ir Amsterdamas priekšpilsēta un tā ietilpst Amsterdamas aglomerācijā.
72. Berlīnes starptautiskais kinofestivāls
72. ikgadējais Berlīnes starptautiskais kinofestivāls klātienē notika 2022. gadā no 10. līdz 20. februārim. 2021. gada 15. decembrī paziņoja pirmo festivāla filmu. 2022. gada 15. februārī Berlinale Palast apbalvošanas ceremonijā Izabellu Ipēru apbalvoja ar Goda Zelta lāci par mūža ieguldījumu un demonstrēta Lorāna Larivjēra filma ar viņas dalību À propos de Joan. Festivālu atklāja ar Fransuā Ozona drāmas filmu Peter Von Kant.
Tenisistu uzskaitījums 2016. gada vasaras olimpiskajās spēlēs
2016. gada olimpiskajā tenisa turnīrā startēja 196 tenisisti, 106 vīrieši un 90 sievietes, no 55 valstīm. Šis ir līdz šim lielākais tenisistu skaits, kas piedalījušies vasaras olimpiskajās spēlēs. Tenisisti varēja startēt 5 disciplīnās: vīriešu un sieviešu vienspēles, vīriešu, sieviešu un jauktās dubultspēles. Šo olimpisko spēļu jaunākais dalībnieks bija Horvātijas tenisiste Ana Konjuha (18 gadi), bet vecākais bija Kanādas tenisists Nestors Daniels (43 gadi).
Tīna Laura Graudiņa
Dzīvesgājums
2022. gada augustā Latvijas izlases sastāvā (kopā ar A. Kravčenoku un otru duetu Aneti Namiķi ar Varvaru Brailko) izcīnīja bronzas medaļas pirmajā CEV Nāciju kausā jeb Eiropas čempionātā pludmales volejbola izlasēm. 2022. gada Eiropas čempionātā Minhenē pārī ar A. Kravčenoku otro reizi karjerā kļuva par Eiropas čempionēm, finālā pieveicot Šveices pludmales volejbolistes.
Kanādas latvieši
Vēsture
Pēc Latvijas neatkarības atjaunošanas 1991. gadā sākās ceturtais latviešu ieceļošanas vilnis, no kuriem lielākā daļa sākotnēji brauca turpināt studijas vai papildināties profesijā, bet vēlāk nolēma apmesties uz pastāvīgu dzīvi. Precīzs šo jauno ieceļotāju skaits nav zināms.
Lielu skaitļu nosaukumi
Lielu skaitļu nosaukumu izmantošana
Neskatoties uz to, ka tik lieli skaitļi nav praktiski izmantojami, tos mēdz izmantot ieinteresēti matemātiķi, mēģinot tos izprast.
Vladimirs Petkovičs
Trenera karjera
kļuva par Itālijas A sērijas kluba Romas "Lazio" galveno treneri. 2013. gadā uzvarēja Itālijas kausa izcīņā.
Spēlētāja karjera
Sarajevo
Gerhards Johans fon Lēvenvolde
Dzīvesgājums
Miris 1723. gada 26. aprīlī Tērbatā, pēc citiem datiem savā Mallas dzimtmuižā tagadējā Igaunijā.
Brechin City FC
Brechin City FC ir Skotijas futbola klubs no Brīkinas.
Tamperes Universitāte
Tamperes Universitāte (fi) ir 2019. gada 1. janvārī izveidota valsts universitāte Somijas pilsētā Tamperē. Izveidota, apvienojot 1925. gadā dibināto Tamperes Universitāti (Tampereen yliopisto) un 1965. gadā dibināto Tamperes Tehnisko universitāti (Tampereen teknillinen yliopisto).
Jeļena Šaligina
Biogrāfija
Viņa ir 2008. gada Pekinas olimpiādes bronzas medaļu ieguvēja un 2012. gada olimpiādes dalībniece. Ceļazīmi uz 30. vasaras olimpiskajām spēlēm viņa ieguva uzvarot 2012. gadā Āzijas kvalifikācijas turnīrā Astanā 2012. gada martā.
Vairāku pasaules čempionātu medaļniece. Vairāku Āzijas čempionātu uzvarētāja un medaļniece.
Vācijas futbola izlase 2014. gada Pasaules kausa finālturnīrā
Treneris: 🇩🇪 Joahims Lēvs
Anatolijs Kriviņš
Biogrāfija
Ar Rīgas Stradiņa Universitātes, Daugavpils Universitātes un Biznesa augstskolas "Turība" Tiesību zinātnes apvienotās profesoru padomes lēmumu ievēlēts par asociēto profesoru.
Anhela Agilara
Viņa ieguva ievērojamu atzinību pēc dziesmas “La Llorona” atskaņošanas 19. ikgadējā Latin Grammy balvu pasniegšanas ceremonijā 2018. gadā. Viņa ir meksikāņu dziedātāja un aktiera Antonio Agilara mazmeita.
Makgillikadisrīksi
Makgillikadisrīksi (en, ga) ir 16 kilometrus gara kalnu grēda Īrijas dienvidrietumos. Tā ir augstākā kalnu grēda valstī un vienīgā, kuras virsotnes pārsniedz 1000 metrus virs jūras līmeņa. Nogāzes izrobotas erozijas procesos, novērojami nobrukumi.
Birokrātija
Birokrātija ( — biro, kanceleja un — kratos, vara)  ir visu ierēdņu kopums, kas strādā valsts pārvaldē. Tā ir arī valsts pārvaldes forma, kurā politikas organizēšanu un pārvaldīšanu veic profesionāli, algoti speciālisti jeb ierēdņi. Birokrātija kā organizācijas veids ir sastopamas visās pasaules valstīs, un tam bieži ir piešķirta liela vara publiskajā sektorā.
Harapa
Harapa (ur) ir Indas civilizācijas pilsētas atliekas, kas atrodas mūsdienu Pakistānā, apmēram 24 kilometrus uz rietumiem no Sāhīvālas. Bronzas laikmeta pilsēta līdz ar Mohendžodaro bija viena no lielākajām Indas ielejas civilizācijā, kuru dažkārt mēdz dēvēt par Harapas civilizāciju. Ziedu laikos no 26. līdz 19. gadsimtam p.m.ē. pilsēta pletās 150 hektāru platībā un tajā dzīvoja ap 23 500 iedzīvotāju.
Fakss
Fakss ir aparāts, ar kura palīdzību iespējams nosūtīt un saņemt informāciju, izmantojot telefona tīklu. Ar faksu ir iespējams nosūtīt uzrakstītu tekstu, attēlu, zīmējumu vai shēmu. Fakss nosūtāmo dokumentu skenē un pārvērš analogsignālā vai ciparsignālā, bet uztvērējierīce no šī signāla atveido dokumenta kopiju.
Pasaules Galda hokeja tūre
Vēsture
Sākotnēji šajos turnīros dominēja zviedri, taču ar laiku vadība pārgāja Baltijas jūras austrumu pusē. 2018./2019. gadu sezonā pirmie 4 labākie bija no Krievijas, kamēr labākais no zviedriem ieņēma tikai 11. vietu. Uzvarētāja tituls vienreiz ticis arī Latvijas pārstāvim — 2016./2017. gadu sezonā pirmo vietu kopvērtējumā ieņēma Edgars Caics.
Apbalvošana
Katrā no turnīriem ir savas balvas, kopvērtējumā tādu nav. Kopvērtējuma 25 labākie spēlētāji iegūst tiesības spēlēt tās sezonas pasaules vai Eiropas čempionātā papildus savu valstu kvotām.
Kamils Grosickis
Sasniegumi
Legia Warsaw
Bams Adebajo
Karjera
Pirmajās divās sezonā viņš biežāk bija Maiami komandas rezervists, nākot uz maiņu, taču trešajā sezonā kļuva par pastāvīgu pirmā piecinieka spēlētāju. 2019. gada 10. decembrī B. Adebajo guva savu pirmo tripple-double ar 30 punktiem, 11 atlēkušajām bumbām un 11 rezultatīvām piespēlēm uzvarētā spēlē pret Atlantas "Hawks". 2019.—2020. gada NBA sezonas noslēgumā kopā ar "Heat" sasniedza NBA finālsēriju, kurā sešu spēļu sērijā piekāpās Losandželosas "Lakers".
Oskars Tavaress
Trenera karjera
1988. gadā pirmoreiz kļuva par Urugvajas futbola izlases galveno treneri. Tavaresa vadībā Urugvaja ieguva 2. vietu 1989. gada Copa América, bet 1990. gada FIFA Pasaules kausā iekļuva astotdaļfinālā.
Reomīra grāds
Reomīra grāds ir (°R jeb °Ré) ir temperatūras mērvienība. Mūsdienu Reomīra skala ir pielāgota Celsija skalai, tās nulles punkts ir ūdens sasalšanas temperatūra jūras līmenī, bet ūdens viršanas temperatūra ir 80 oRé.
Minox leģenda
"Minox leģenda" ir 2007. gada Šveices un Latvijas kopražojuma dokumentālā filma, kuras režisors ir Kurts Vidmers (Kurt Widmer). Filma ir stāsts par Valteru Capu un viņa mūža darbu — "Minox" fotoaparātu.
Artjoms Dzjuba
Atgriešanās "Spartak"
Pirmos vārtus 2012.—2013. gada sezonā Dzjuba guva 29. septembrī spēlē pret Permas "Amkar". Sezonu viņš sāka pamatsastāvā, tomēr laika gaitā zaudēja vietu Emanuelam Emenikem. 2012. gada 25. novembrī pēc 1—5 zaudējuma Maskavas "Dinamo" Dzjuba intervijā nosauca "Spartaka" galveno treneri Ūnaju Emeriju par "trenerīti". Tajā pašā dienā Emerijs tika atlaists un par komandas galveno treneri kļuva Valērijs Karpins. Dzjuba atguva vietu pamatastāvā, tomēr viņa rezultativitāte neuzlabojās, kopumā sezonā Premjerlīgā 25 spēlēs gūstot 4 vārtus.